ลุ้น SET รีบาวด์ ตามตปท. เล็ง “กลุ่มพลังงาน” หนุน หลังราคาน้ำมันดีดขึ้น
ลุ้น SET เช้ารีบาวด์ตามตปท. เล็งกลุ่มพลังงานหนุน หลังราคาน้ำมันดีดขึ้นราว 1% ให้แนวรับที่ 1,616-1,622 จุด และแนวต้าน 1,630-1,635 จุด
ลุ้น SET เช้ารีบาวด์ตามตปท. เล็งกลุ่มพลังงานหนุน หลังราคาน้ำมันดีดขึ้นราว 1% ให้แนวรับที่ 1,616-1,622 จุด และแนวต้าน 1,630-1,635 จุด
25 พ.ค. 2565

นายกิติชาญ ศิริสุขอาชา ผู้อำนวยการอาวุโสฝ่ายวิเคราะห์หลักทรัพย์-รายย่อย บล.ซีจีเอส-ซีไอเอ็มบี (ประเทศไทย) กล่าวว่า แนวโน้มดัชนีตลาดหุ้นไทยเช้านี้มีโอกาสรีบาวด์ขึ้นทางเทคนิคในทิศทางเดียวกันกับตลาดหุ้นอื่นๆในภูมิภาคที่ช่วงเช้านี้ปรับตัวขึ้นได้เล็กน้อย ตามดัชนีดาวโจนส์ปิดบวก และราคาน้ำมันดิบเช้านี้ดีดตัวขึ้นราว 1% จะเข้ามาช่วยหนุนกลุ่มพลังงาน
อย่างไรก็ตามมองว่าไปได้ไม่ไกล เนื่องจากแรงกดดันที่มีต่อเงินเฟ้อ และ การปรับขึ้นอัตราดอกเบี้ยของธนาคารกลางสหรัฐ (เฟด) ยังคงมีอยู่ โดยในคืนนี้จะต้องติดตามรายงานการประชุมเฟดของเดือน พ.ค. ที่จะออกมาว่ามีการส่งสัญญาณขึ้นดอกเบี้ยตามที่ตลาดคาด 0.50% หรือไม่ แต่หากมีการส่งสัญญาณที่จะปรับขึ้น 0.75% จะเข้ามากระทบตลาดอีกครั้ง
โดยมองว่าวันนี้จะแกว่งตัวอยู่ในกรอบแคบๆ หากปรับตัวขึ้นก็จะมีแรงขายทำกำไรออกมา พร้อมให้แนวรับที่ 1,616-1,622 จุด และแนวต้าน 1,630-1,635 จุด